Optakt: OL - Linieløb | Feltet.dk\n06. august 2008 10:440\nDer er god grund til at sætte vækkeuret til kl. 5:00 lørdag morgen og tage morgenkaffen lidt tidligere end normalt. Linieløbet ved De Olympiske Lege i Beijing lover nemlig al mulig underholdning nærmest fra start, når rytterne bevæger sig ud på de 248 kilometer i den kinesiske hovedstad.\nTidligere tiders lidt ringeagt blandt cykelryttere for landevejsløbene ved OL er efterhånden fuldstændig udryddet og i stedet bliver en olympisk guldmedalje betragtet som en eftertragtet triumf næsten på linie med verdensmesterskabet på trods af at løbet ved OL ikke giver vinderen ret til at køre rundt med en trøje. Det skyldes selvfølgelig den helt særlige prestige der er ved at vinde noget, der kun kan vindes hvert fjerde år og det betyder også, at der ikke er noget at komme efter for rytterne; enten giver de sig fuldt ud på lørdag eller også kan de stort set glemme drømmen om at stille sig på præmiepodiet med en olympisk medalje rundt om halsen.\nHvis man samtidig tager i betragtning, at der er på papiret er tale om en helt enestående interessant rute og at en lille udvalgt skare af verdens bedste endags- og etapeløbsryttere er til start i løbet, så kan det næsten ikke skuffe, det skulle da lige være at den selektive rute alt for hurtigt afgør løbet.\nMeget er blevet sagt om ruten i Beijing og det meste passer. Starten i Beijing er nok mere for kameraernes skyld for turen ud af byen rummer stort set alle de seværdigheder, der er at finde i metropolen. Som tilskuer kan man kun håbe på skyfri himmel, men meget tyder på at rytterne skal kæmpe mod den luftforurening, der er så omtalt her forud for Legene. Det burde dog ikke blive det store problem for rytterne, turen rundt i Beijing er af kortere varighed og snart bevæger feltet sig nordpå mod Jyjungguan og den kinesiske mur, hvor rytterne skal ud på syv omgange på en stenhård rundstrækning på i alt 23,8 kilometer. Vejret lover varme, høj luftfugtighed og masser af regn, men de fleste ryttere har inden lørdag opholdt sig i Beijing i længere tid og vil således have vænnet sig til det.\nDet er den måske simpleste rundstrækning man kan støde på til et cykelløb, men netop simpliciteten gør den meget underholdende. Den går nemlig først op, så kommer der et meget kort stykke, så går den ned og når rytterne så starter ud på den næste omgang går det op igen.\nDe første 80 kilometer er helt flade, men forvent alligevel god underholdning, når rytterne først er kommet ud af Beijing, feltet er nemlig spækket med ryttere, der vil være fuldstændig chanceløse, når de kommer frem til rundstrækningen og så kan kræfterne ligeså godt bruges her til at komme i fjernsynet. Efter 90 kilometer rammer rytterne for første gang rundstrækningen og så går det rigtige cykelløb i gang.\nDer er endnu ikke kommet helt detaljerede specifikationer ud omkring stigningen, men den skulle være omkring otte kilometer lang og stiger med 350 højdemeter, hvilket giver en stigningsprocent på cirka 4,5 %, men stigningen er stejlere i starten og flader så en smule ud jo nærmere toppen man kommer. Herefter kommer der så et fladere stykke på omkring fem kilometer og derefter går det ned igen. Målstregen ligger et lille stykke inde på stigningen, så hvis det skulle blive til en spurt blandt flere ryttere er det godt at have i baghovedet, at det stiger en smule på opløbet.\nSelv om løbet i sin opbygning minder meget om et verdensmesterskab, så gør tildelingen af pladser, at der formentlig blive tale om et meget anarkistisk løb, der bliver svært at kontrollere for favoritterne. De store favoritlande har nemlig kun fem ryttere til start og da de fleste hold satser på mere end én rytter, så er der pludselig meget få ryttere tilbage til at styre begivenhederne. Den selektive rute gør selvfølgelig sit for det er lettere for favoritterne at sidde og bruge kræfter i front på stigninger end på flade stykker, men stadig skulle der være god mulighed for en overraskelse blandt de første ti.\nEn anden spændende faktor er at rytterne kæmper mod hinanden på tværs af de hold de kører for normalt. De senere år har nationerne vist glimrende sammenhold (sikkert motiveret af store pengepræmier hos nationer som Spanien og Italien), men et hold som CSC Saxo Bank har eksempelvis 16 ryttere til start, hvilket svarer til lidt mere end 1/8 af alle startende ryttere og hvis to af dem sidder i det afgørende udbrud er det svært at se dem decideret køre på hinanden.\nKun 125 ryttere stiller til start og af dem vil jeg vurdere cirka halvdelen til at være væk allerede på den første omgang af rundstrækningen, hvis der ellers bare bliver kørt nogenlunde til. Italien er i mine øjne de helt store favoritter, de har bygget et hold op omkring den forsvarende mester Paolo Bettini (Quick-Step) og har derudover Davide Rebellin (Gerolsteiner) som den anden beskyttede rytter. Det må formodes at Franco Pellizotti (Liquigas) har frihed til at forsøge at skabe løbet, når løbet nærmer sig finalen og ellers må Vicenzo Nibali (Liquigas) og Marzio Bruseghin (Lampre) betragtes som arbejdsheste.\nOpbygningen af holdet skyldes selvfølgelig at Damiano Cunego (Lampre) måtte melde afbud, men jeg kan godt lide idéen om at man stadig forsøger at gøre sig som et hold, der har en på forhånd anlagt taktik, der gerne skulle medføre at Bettini sidder med frem indtil afslutningen, hvorefter han gerne skulle vinde spurten.\nDen anden store nation, Spanien, har valgt at gøre det helt anderledes, her har man basalt set bare udtaget landets fem største stjerner og så må man ellers se om det hele går op i en højere enhed. Spanien har nu altid fået det til at fungere, men udtagelsen af Oscar Freire virker lidt mærkelig ruten taget i betragtning, men han skal selvfølgelig aldrig undervurderes. Umiddelbart køres der for Alejandro Valverde (Caisse d’Epargne), men ellers kunne Samuel Sanchez (Euskaltel) være et godt bud med den lange nedkørsel afhængig af hvor teknisk den er. Carlos Sastre (CSC Saxo Bank) og Alberto Contador (Astana) er nok mest med til at være hjælpere, men på den hårde rute kan de ikke siges at være chanceløse.\nMeget tyder på at kampen om guldet kommer til at stå mellem disse nationer for Italien og Spanien har de senere år vist sig at have både de dygtigste taktikere og så selvfølgelig de dygtigste cykelryttere og med Bettini og Valverde som frontfigurer skal løbet skabes ude fra af de andre nationer og spørgsmålet er om de har styrken til det. Luxembourg har et meget interessant mandskab med Fränk og Andy Schleck (CSC Saxo Bank) og Kim Kirchen (Colombia), men hvordan man taktisk griber løbet an med tre stjerner og ingen hjælperyttere er svært at sige, umiddelbart vil jeg skyde Fränk Schleck til at have de bedste muligheder på den hårde rute.\nHerefter tynder favoritfeltet ud og selv nogle af de større nationer har udtaget nogle lidt overraskende ryttere i betragtning af de mange højdemeter som rytterne skal over. At Tyskland for eksempel udtager en sprinter som Gerald Ciolek (Colombia), der er en god rytter i bakkerne, men som vel næppe har udviklet sig til en bjergstjerne endnu er mærkelig og de må nok sætte deres forhåbninger til Stefan Schumacher (Gerolsteiner), der dog nok mere satser på enkeltstarten i næste uge. Rusland kan overraske med Sergei Ivanov (Astana) og Alexandr Kolobnev (CSC Saxo Bank), men russerne lykkes sjældent med at få det til at fungere som et hold og er således mere afhængige af enkeltmandspræstationer som den der skaffede Kolobnev VM-sølv sidste år.\nEllers skal der holdes øje med Robert Gesink (Holland – Rabobank), Kantstansin Sioutsou (Hviderusland – Colombia), Cyril Dessel (Frankrig – AG2R), Christian Pfannberger (Østrig – Barloworld) og Maxime Monfort (Belgien – Cofidis) og så måske den unge tjekke Roman Kreuziger (Liquigas), der viste flotte takter i Tour de France.\nDanmark stiller til start med Chris Anker Sørensen og Nicki Sørensen (CSC Saxo Bank) og Brian Vandborg (GLS – Pakke Shop), sidstnævnte må dog betragtes som værende med alene for at køre enkeltstarten, hvorfor han primært skal bruge sine kræfter i starten af løbet. Det er Chris Anker Sørensen, der er holdets kaptajn, men hvordan den unge dansker klarer presset og vilkårene i Beijing er svært at sige, mens rutinerede Nicki Sørensen ved flere lejligheder har kørt gode mesterskabsløb og han må efterhånden være ved at være udhvilet efter Touren. Ambitionerne for det danske hold er en top 10-placering og med det lille felt og de små mandskaber hos de store nationer må dette betragtes som en absolut realistisk målsætning.


Værktøjssæt - Køb billigt hos BygMax!\nWürth, Wera og Bacho værktøjssæt i god kvalitet. Et værktøjssæt er en billig og praktisk måde at købe forskelligt værktøj til hobbybrug, til at have i bilen eller båden. Værktøjssættene indeholder en samling af forskellige dele, og det hele er samlet i en praktisk kuffert, der er med til at holde styr på det hele og gør transporten nem.\nWera Tool-Check Plus bitssæt 39 dele\nDin pris/stk 577,00 DKK\nVærktøjssæt i værktøjskasse 99 dele\nDin pris/stk 6.539,00 DKK\nVærktøjssæt m/hobbykniv og bladsæt, tommestok, bitsortiment, lægtehammer, blyant, tangsæt og vandpumpetangsæt\nGulvstativ med hjul inkl. aftørringspapir og affaldsposer\nVærktøjskasser / -vogne


Forbrugsgode / Hjælpemiddel - K10 - Flexjob & Førtidspension\nForbrugsgode / Hjælpemiddel\n17-08-2013, 20:46 #1\nJeg vil høre om der er inden i det med forbrugsgoder og hjælpemiddler?\nDet er sådan at jeg har søgt om hjælp til en el cykel, da jeg på grund af svær overvægt har dårlige knæ, samtidig har jeg psykiske diagnoser som gør det umuligt for mig at tage bussen nogle steder.\nJeg er ret låst fast i min lejlighed.\nJeg fik en mail hvor der stod at en 2 hjulet el cykel ville gå ind som en forbrugsgode???\nDet må da være et hjælpemiddel?\nJeg kan ikke rigtig finde ud af det.\nFind flere Indlæg af LM Fyn\n17-08-2013, 21:03 #2\nMå være din kommune... kender 1 der har fået sin som hjælpe middel..\nKan selvfølgelig være den kommune er mere large......\n17-08-2013, 21:08 #3\nDet er et individuelt skøn, om den er et hjælpemiddel eller en forbrugsgode...\nAnkestyrelsen slog i 2008 fast, at det er en forbrugsgode....\nSøg efter C-42-08 for den fulde tekst..\nMen i 2009 slog ankestyrelsen så fast at det i nogen tilfælde kan være et hjælpemiddel\nEl-scooter kan stadig fungere som et renlivet hjælpemiddel\nMen selvom en el-scooter nu betragtes som et forbrugsgode, kan det stadig fungere som et hjælpemiddel.\nAnkestyrelsen slog i en artikel i Nyt fra Ankestyrelsen nr. 2, 2009 fast, at kommunerne fortsat skal vurdere, om el-scooter udelukkende fungerer som hjælpemiddel for borgeren. Det fremgår nemlig som bekendt af SL §113 stk. 5 at hvis forbrugsgodet udelukkende fungerer som et hjælpemiddel til at afhjælpe den nedsatte funktionsevne, så betaler kommunen de fulde anskaffelsesudgifter.\nDet ændrer C-42-08 naturligvis ikke på\nDer skal således altid foretages en konkret, individuel vurdering af om en el-scooter fungerer som hjælpemiddel for en person. I denne vurdering skal der bl.a. ses på funktionsnedsættelsens omfang. Desuden spiller det en rolle om vedkommendes behov er dækket ved hjælp af andre mobilitetshjælpemidler.\n17-08-2013, 21:26 #4\nEt hjælpemiddel er en ting som man normalt ikke forventer forefindes i en normal husholdning Tingen skal udelukkende være nødvendig fordi man har et handicap den kan afhjælpe.\nEn cykel må betegnes som normalt indbo, uanset om man har et handicap eller ej.\nEl cykler er ved at være så udbredte at det vel efterhånden også kan betegnes som værende nogenlunde almindeligt.\nDermed kan det godt komme til at se noget sort ud at få tilkendt sådan en som hjælpemiddel.\nMan vil sikkert også se på at du jo under alle omstændigheder ville gav udgifter til transport, hvis du ikke fik en cykel, og dermed er der måske ikke så meget at hente ved at søge.\nMan kan måske have været heldig i nogle kommuner, det jeg skriver om er når kommunerne skærer helt ind til benet indenfor lovgivningen.\n17-08-2013, 22:21 #5\nJA, jeg har aldrig hørt om to hjulet el cykler som hjælpemiddel, kun som forbrugsgode.\nMen de har som jeg skrev, flere knapper at skrue på, hvad angår el-scooter....\n18-08-2013, 09:36 #6\nJeg er ret forvirret over det, for i princippet kan de jo bare sætte en hjælpemotor på min egen cykel\nProblemet er at jeg købte mig en cykel for at tabe mig, men mine knæ kan ikke helt med det og jeg vil så gerne ud i det fri.\nSamtidig så lukker jeg mig selv mere inde, jeg kommer ikke rigtig nogle steder\nTag dig sammen blev der sagt\n18-08-2013, 09:47 #7\nDu kan godt købe en motor til den cykel du allerede har..\nSå noget i dba til omkring 1400,- men aner ikke om det er noget. Og i den prisklasse mener de nok man selv må spare op.\nI dag kan man jo finde elcykler i samme prisklasse som en god cykel - men du skal være opmærksom på at mange har angivet en max vægtbelastning. Og for nogle er det 100 kg, og det er jo ikke mere end mange granvoksne mænd vejer..\n18-08-2013, 10:30 #8\nDet vidste jeg ikke at man kunne det lyder smart, men jeg nok foretrække en cykel hvor den er monteret!\nOg ja jeg er jo overvægtig, men vi ser hvad der sker.\n18-08-2013, 12:10 #9\nDe vil nok tolke det som, at fastholde dig i overvægten, hvis de bevilgede et hjælpemiddel der understøtter, at du ikke får bevæget dig....\nDer ville nok være større mulighed, hvis det havde været en motionscykel til hjemmet\nMen tjek det da ud....\n18-08-2013, 12:14 #10\nJa grænsen flytter sig hele tiden. Bekendt kunne ikke få bevilget nødvendig rollator, da den kan købes i Harald Nyborg. Fik den dog efter diskussion bevilget, da HNs kvalitet for dårlig ikke kun standardmodel.\nTrehjulet el-scooter kan bevilges som hjælpemiddel. phhmw Nyttigt at vide for Førtidspensionister 13 09-08-2017 21:31\nKan man søge om forbrugsgode halvdel over §100 Indiansummer Alt det andet 2 25-06-2012 11:37\nHjælpemiddel le cuere Hjælpemidler til handicappede 7 22-01-2012 20:49\nHusdyr = hjælpemiddel Stueplanten Hjælpemidler til handicappede 46 14-07-2010 10:37\nHjælpemiddel??? kirsten01 Alt det andet 4 18-02-2010 21:02


Falsters og dermed Danmarks sydligste del, består af de to sogne, Skelby og Gedesby.\nSkelby er fra gammel tid hovedsognet med annekset Gedesby sogn, der nu omfatter Gedser kirkedistrikt i stations- og færgebyen.\nDe gamle landsbysamfund med endelsen -by, er vel opstået i vikingetiden omkring årene 850-1000. Fra skriftlige kilder kendes de to stednavne fra et gavebrev i 1135 fra Peder Bodilsen til Sct. Peders kloster i Næstved, i hvilket der skænkes jord fra Skelby og Gedesby. Det er ganske morsomt, da de fleste stednavne først kendes i skriftlige kilder fra kong Valdemars jordebog 1231.\nGedser er derimod af nyere dato. Oprindelig vel kun nogle få gårde og huse. Med med jernbane og dampskibsforbindelse til Tyskland i 1886, og ikke mindst med oprettelse af jernbanefærge og bygning af den nuværende station i 1903, voksede et nyt bysamfund op.\nIndtil da var Gedesby gennem århundereder udgangspunkt for den vigtige forbindelse til Warnemünde og Rostock.\nKongerne havde da også et mindre slot i Gedser til ophold under rejsen, kendt fra kong Valdemars jordebog og med voldsted og grave, der endnu ses.\nTrafikken til Tyskland gik herefter, indtil jernbanen kom, mere over Lolland-Heiligenhafen, men så sent som på et kort fra 1766 ses afmærket en indsejling øst for Gedesby ved de nuværende sommerhuse med betegnelsen Rostocker færgehavn.


Jerusalem - Selma Lagerlöf - Oliebjerget - Gravkirken - Tempelpladsen - det jødisk ortodokse kvarter Mea Shearim - Grædemuren - Sabbaten.\nDagen i dag var flyttedag. Vi pakker vores kufferter og tager afsked med Fredens Oase. Af praktiske grunde for bustransport skal vi efter rejseplanen bo de sidste dage i Bethlehem, hvor vi her bliver indkvarteret i Hotellet "Bethlehem Inn".\nBesøger i dag Det hebræiske Universitet og den storslåede udsigt, dernæst i de svenske udvandreres fodspor, som skildret af Selma Lagerlöf i hendes roman Jerusalem med besøg på American Colony Hotel og kirkegården, hvor mange svenske udvandrere ligger begravet. Vi går ned ad Oliebjerget med Fadevor kirken og Getsemane Have til Gravkirken med Golgata, hvor menigen var, at søster Abraham vil tage os med rundt, men kom dog ikke tilstede for at gøre det.\nDernæst går turen til muslimernes Tempelplads med Al Aksa- og Klippe-moskeerne. Det er jødernes sabbat, hvorfor vi besøger det ortodokse kvarter Mea Shearim og slutter ved Grædemuren. Tidlig på aftenen kører vi til Betlehem - i det palæstinænsiske Selvstyreområde, hvor vi indkvarteres på Betlehem Inn Hotel, tæt ved den evangelisk-lutherske kirke. Om aftenen orientering om Det Internationale Center og den evangelisk-lutherske palæstinænsiske menighed.\nForinden besøgsstedene påbegyndes kører vi til Ramallah for at besøge et "Center for Fred og Demokrati". Efter aftale skulle der køres ret tidlig fra morgenstunden, hvor vi på et møgbeskidt gadehjørne skulle afhentes af Hilda Issa. Men af en misforståelse for mødetid, var hun forsænket, men bød os da velkommen til Centeret. Hendes velkomstoplæg vil herved være for stor at gengive, men hovedpunterne herved var.\nFor fred i Israel samarbejdes med instanser som Neve Shalom, som socialforskningsinstitut Givat Havivar og Adam institut for demokrati og fred. Arbejdet herom er kun sammen med Israelere som accepterer en palæstinænsisk stat og iIkke bosættere.\nCentret modtager ikke penge fra myndighederne, men samler dem ind fra private organisationer udefra.\nEfter Hilda Issa kom så generalsekretæren Naseef Muallem. Han lagde op med at fremvise et kort over Palæstina, som fremviste de forskellige katagorier af områder, samt et efterfølgende orientering over katagorierne, som herved kun nævnes. På viste kort forekommer de viste områder A-B-C zoner som øer i Israel\n2,8% er område A, hvor der er såkaldt selvstyre. Palæstinenserne kan ikke tillade sig at grave et brønd i deres eget område.\n23 % er område B, hvor palæstinenserne bestemmer over civilretslige områder, men Israelerne bestemmer over sikkerheden, hvilke som bl.a. bevirker, at de kan lukke områderne af.\nResten er så C, hvor Israelerne bestemmer det hele.\nEfter foredraget herved, kørte vi så til Jerusalem hvor vi skulle besøge et palæstinænsisk kunstcenter Al-Wasiti. Efter besøget herved gik vi til dagens øvrige seværdigheder som at gå ad "Via Delorosa" som menes være den vej hvor Jesus havde gået med sit kors.\nFor enden af Via Delorosa lå "Gravkirken" hvortil vi kom ind fra taget. Efter en del turmult med mange mennesker herved, kom vi dog ind i en afdeling med en alter, hvorunder det menes at Jesu kors har stået. Under alteret kunne man stikke hånden ned i et hul og herved mærke klippen som var udhulet til korset.\nLigeledes var vi i et ortodokse jødisk kvarter, hvor der var forberedelser til sabaten, som var midt på dagen og alle butikker herved var lukkede. Af særpræg herved, var en ældre lille mand som med sin særprægede stemme, nærmest som en beostær, tiltrak sig opmærksomhed til mod betaling at blive fotograferet. Som sådant har han sikkert igennem sine år fået til sin udkomme.\nDagens afslutning forekom ved Grædemuren, i Jerusalem, som på grund af sabaten nu strømmede folk til, hvor de målbevidst og syngende gik ned ad trappen til Grædemuren.\nHerved var gæstetaler var DR.-korrespondent i Jerusalem, Jesper Sørensen, med orientering om Det Internationale Center og den evangelisk-lutherske palæstinænsiske menighed.\nMed uddrag af gæstetalen gav Jesper Sørensen en orientering om de forskellige fredsaftaler igennem årerne siden 1948, samt for den 5-årige Oslo aftale som blev pågegyndt 1992-93, men som endnu er ret begrænset hvorved er sket noget vedr. fredsprocesser.\nLigeledes gav Jesper Sørensen en orientering vedr. de tre zoner: A-B-C - som tidligere nævnt, men fortolkede dem således:\nA - Palæstinenserne har både militær og civil myndighed.\nB - Palæstinenserne har civil myndighed, men Israelsk militær.\nC - Israelerne har både militær og Israelsk myndighed.\nVed passage imellem A-B-C områderne, er der militære observationsposter med delvis vejspærineger for alt trafik her imellem. Biler har forskellige farver i nummerplader, og har herved legimation for kørsel igennem spæringerne. Busselskabet som vi kørte med, havde ingen problemer med passage, da den havde nummerplade som var gældende for kørsel i alle tre zoner. Ved de zonegrænser kunne godt opstå en del turmult, men kender ikke de nærmere omstændigheder herved, og kan derfor ikke give omtale herfor.\nIndlogeringshotellet "Bethlehem Inn"\nDen lille mand med det spæde stemme


Fredning: Eldorado for sjældne planter - Danmarks Naturfredningsforening\nFredning: Eldorado for sjældne planter\nÅdalen skal fredes nu. I hvert fald hvis det står til Danmarks Naturfredningsforening. Derfor har foreningen rejst en fredningssag for en 3 km lang strækning af den smukke Skærum Å i Frederikshavn.\nNaturen i Skærum Ådal er spændende at gå på opdagelse i med sine kuperede kløfter og smukke dale, fortæller Henrik Jørgensen, fredningsmedarbejder i Danmarks Naturfredningsforening:\n- Lige der hvor åen begynder at slynge sig naturligt gennem en dyb nedskåret dal, ligger den smukkeste og mest bevaringsværdige strækning. Der findes en usædvanlig høj koncentration af dyre- og planteliv her.\nHot-spot for sjældne planter\nDer vokser hele 250 forskellige vilde plantearter i ådalen. Det er omkring hver femte af alle vilde danske planter.\nDe mange arter afspejler, at ådalen har en rig og varieret natur. Her er alt fra kilder og våde sumpe over enge til tørre skrænter med overdrev og hede, oplyser Henrik Jørgensen:\n- Det skyldes, at det aldrig har kunnet betale sig at opdyrke, hverken de stejle dalsider eller dalens våde bund. Så naturen har fået fred og ligger endnu som den så ud efter sidste istid.\nNaturlig naturpleje i generationer\nI stedet for at høste korn har omegnens bønder græsset deres kvæg og høstet hø i over tusind år. Det har holdt vegetationen lavtvoksende og med kun få træer og buske.\nOg derfor har der været god plads til de mange vilde planter, som klarer sig bedst, hvor der er masser af lys - også til de allermindste. Hvor der er mange forskellige vilde planter er der også et rigt insektliv, hvad der igen er godt for dyr og fugle, pointerer Henrik Jørgensen.\nI dag er der desværre kun kvæggræsning i en lille del af området. Dele af dalen er plantet til med nåletræer og resten gror til med krat.\nSelv om ådalens bestande skrumper ind og en god håndfuld arter allerede er forsvundet, findes hovedparten af de vilde planter endnu. Men det er i 11. time at få reddet dem, afslutter Henrik Jørgensen, der netop har indsendt fredningsforslag for Skærum Ådal.\nMed fredningen af Skærum Ådal vil Frederikshavn Kommune få pligt til at udarbejde en plejeplan, og desuden en ret til at gennemføre planen uden udgifter for lodsejerne.\nSjælden orkidée i Skærum Ådal\nEn af Danmarks sjældneste planter, en vild orkidé ved navn Hvid Sækspore, nåede sin største danske bestand i denne del af Skærum Ådal i 1990. Den er trods grundig eftersøgning ikke set siden 2002 – tolv år efter.\nDet har dog vist sig andre steder i landet, at sjældne, vilde orkidéer kan dukke op igen efter mange års fravær, hvis man sørger for at give dem de rigtige forhold. Det skyldes, at mange vilde orkidéer kan overleve underjordisk i samliv med svampe. Når der kommer lys og luft igen, kan de atter vokse frem og blomstre.\nMan ved ikke, om det også gælder Hvid Sækspore, men det er et forsøg værd at skabe betingelserne igen. Og man ved stadig præcis, hvor den voksede.


Tjekkiet viste stor styrke - Fodbold Cookie- og Privatlivspolitik\nForsideCyklingAl fodboldSuperligaenWozniackiResultaterLiveBettingAnden sportWebtvDanske Spil Theodor Gebre Selassie of Czech Republic sticks his tongue out during the FIFA World Cup 2014 friendly match Czech Republic vs Slovakia in Olomouc, Czech Republic on November 14 , 2012. AFP PHOTO/MICHAL CIZEK Foto: MICHAL CIZEK\nTjekkiet viste stor styrke\n10:20SCOOP: Jonas Klausen rykker på leaderboardet10:06Støt Jamie: Jamie Gold sætter sit WSOP-bracelet til salg08:59Gus Hansen gik fra plus 2,3 mio. til minus 2,2 mio. på ti timer08:53Gus i online-uvejr: Fra plus $400.000 til minus $387.50008:36SCOOP: Pedersen og Klausen skød forbi\tAf MADS KORSAGER NIELSEN, mkn@sporten.dkOnsdag den 14. november 2012, 19:56\nTjekkiet overlevede Malta-scoringDanmark rutscher ned ad ranglistenBendtner ny anfører mod Tyrkiet annonce\nDanmarks kommende modstander i VM-kvalifikationen fik flot sejr i naboopgør\nTrykket i skæbnebarometeret vil fortsat stige, indtil Danmark har mødt Tjekkiet i den vigtige VM-kvalifikationskamp til marts. Onsdag aften sendte den kommende modstander en advarsel til Morten Olsen og hans udvalgte skare, da de løb naboerne fra Slovakiet over ende i en teknisk veludført venskabskamp.\nTjekkiet vandt med 3-0 efter to hurtige mål af David Lafata og en perle i anden halvleg fra Borek Dockal.\nDavid Lafata skulle kun bruge seks minutter til at score to mål. Angriberen, der til daglig spiller for FK Jablonec i den bedste, tjekkiske liga, viste sig som et farligt bekendtskab for det slovakiske forsvar.\nIndtil han blev pillet ud i anden halvleg, var han konstant en trussel foran mål. Selv om nabo-opgøret kampen igennem var præget af mange udskiftninger, spillede tjekkerne flydende og sammenhængende og med en trafik, der stort set var ensrettet mod de slovakiske gæsters mål.\nSærligt højre backen Theodor Gebre Selassie, der til daglig slår sine folder i Werder Bremen, havde en fod med i mange farlige situationer. På en kold aften var han med til at varme de 11.464 tilskuere op, der på stadion i Tjekkiet var vidne til løjerne. Især samarbejdet med Rosenborg-offensivspilleren Dockal var frugtbart set med tjekkiske øjne.\nDe danske landstrænere Peter Bonde og Morten Olsen må hellere holde et vågent øje med backen, hvis indlæg har en farlig evne til at dumpe ned det helt rigtige og farlige sted i feltet.\nEfter 72 minutters spil fandt et indlæg Borek Dockal, der senere kunne fejre den helt rigtige debut på A-landsholdet. Med en skarp afslutning sendte han kuglen op i nettaget, ganske utagelig for den slovakiske keeper. Indtil aftenens naboopgør havde han optrådt 17 gange for det tjekkiske U21-landshold.\nTrods geledder, der var spædet op med debutanter og hjemlige spillere, havde tjekkerne ikke problemer med at sætte sig på opgøret. Bærende spillere som Tomas Rosicky, Vaclav Pilar samt Petr Jiracek må formodes at være tilbage til foråret, når Danmark kommer på besøg. Med tre mål fik Tjekkiet ’desværre’ atter gang i målscoren - bortset fra en kamp mod Malta har den ellers været fraværende i fem kampe. Indtil denne onsdag.


Invitation til Bastilledag\nTraditionen tro fejrer Vores Marked og en lang række andre franske butikker den franske nationaldag den 14. juli. Lige som sidste år arrangeres festen af Ma Poule og La Brioche Dorée i Torvehallerne på Israelsplads i København.\nFra 10.00 til 19.00 er der fransk marked med live musik, bl.a. Jazz Manouche. På Vores Markeds stand kan du smage to skønne roséer, og vi har tilbud på den dejlige biodynamiske og økologiske Côte du Rhône rosé fra Domaine Lombard. 3 flasker rosé for kun 200,00 (spar 40,00)\nI løbet af eftermiddagen afholdes der endvidere semifinaler og finaler i Petanque Turneringen, der starter søndag den 12. juli fra 12.00 til 17.00. Er du interesseret i at deltage i Petanque turneringen skal du kontakte info@briochedoree.dk. Turneringen består af 16 hold med 3 personer i hver, så sæt dit hold og meld dig til.\nKlokken 19.00 til 21.00 er der fransk Banquet (måltid) med live musik. Der serveres "Mechoui", grillet lam og dessert tilberedt af den franske kok Serge Sevestre for kun 160,00 per kuvert ex. drikkevarer. Du skal reservere din plads på billetto.dk. Der er et begrænset deltagerantal.\nVores Markeds butik på Farum Hovedgade 69 holder ferielukket fra den 22. juli til den 1. august, begge dage inklusive. Vi er tilbage i butikken fra onsdag den 5. august.\nVores webshop holder selvfølgelig åbent, men du må påregne 1-2 dage ekstra leveringstid.\nVi udvider og flytter\nPer 1. september flytter Vores Markeds butik til Farum Hovedgade 83. Derfor holder vi flyttelukket fra den 26. til den 30. august. Efter ferien skal vi nok fortælle meget mere om den nye butik.


Rundt om AG2R-La Mondiales Tour-trup Feltet.dk\nRundt om AG2R-La Mondiales Tour-trup\n24. juni 2018 19:00 af Tobias Munck SørensenFoto: Unipublic\nTour de France nærmer sig med hastige skridt, og vi varmer op ved at analysere hvert af de 22 deltagende hold. I denne artikel er fokus på AG2R-La Mondiale.\nMed to podieplaceringer i de to seneste udgaver af Tour de France har Romain Bardet etableret sig som den største franske udfordrer til Tour-tronen, og igen i år sætter AG2R-La Mondiale alle sejl ind på at give Bardet maksimal mulig støtte i forhold til at blive den første franske vinder af løbet i 33 år.\nIkke siden Bernard Hinaults femte og sidste sejr i 1985 har en franskmand været iklædt den gule trøje på podiet i Paris, men Bardet er efterhånden kommet tæt på, og selvom han ikke er den typiske klassementsrytter, da han besidder en rædderlig enkeltstart, har franskmændene med rette enorme forhåbninger i forhold til, at han kan bryde det dødvande.\nI årets Tour flankeres han af et efterhånden ganske fremragende hold, der må kunne forventes at være talstærkt repræsenteret i bjergene, mens Oliver Naesen og Silvan Dillier er helt perfekte hjælpere til det fladere og mere kaotiske terræn, der venter rytterne i den første uge, og særligt kan Bardet forventes at stå stærkt til brostensetapen.\nFlere af hans bjergstærke hjælpere (her tænkes på Tony Gallopin, Alexandre Geniez og Pierre Latour) er også enormt habile enkeltstartsryttere, og holdet ser ud til at være ganske fornuftigt skruet sammen til holdløbet, hvor Bardet dog ikke kan undgå at tabe tid til sine konkurrenter.\nMen med en særdeles bjergrig rute kan der være store ting i vente for Bardet, der endda kan glæde sig over, at et par af bjergetaperne slutter efter en nedkørsel, hvorfor han som minimum må forventes at kunne vinde en etape for fjerde år i træk. Næstsidste etapes enkeltstart er endda relativt kuperet, men skal Bardet vinde løbet, kræver det et solidt forspring gående ind til denne.\nHoldet er stærkt nok til at give ham muligheden for at have dette, men det hele kommer i sidste ende ned til manden selv. Og er han god nok i år? Det vil de næste tre uger vise.\nHUSK AT SÆTTE DIT TOUR-MANAGERHOLD. PRÆMIER TIL DE 100 BEDSTE OG 21 ETAPEVINDERE\nRomain Bardet - Frankrigs store håb\nProfessionel siden: 2012\nAntal professionelle sejre: 7 (4 på WorldTour-niveau)\nHistorik i Touren: Sjette deltagelse. I sin debut blev han nummer 15 i klassementet, og siden er han blevet nummer 6 og 9, før han endte på podiet med andenpladsen i 2016, hvilket han fulgte op på med tredjepladsen i 2017. Det er blevet til 3 etapesejre - en hver i årene 2015-2017.\nStørste meritter: Tre etapesejre og en samlet anden- og tredjeplads i Tour de France. I år blev han desuden nummer 3 i Liège-Bastogne-Liège og nummer 2 i Strade Bianche. I 2015 vandt han en etape i Critérium du Dauphiné, hvor han fem år i træk er sluttet i top 6. Desuden har han en fjerdeplads i Il Lombardia og yderligere tre top 10-placeringer i Liège-Bastogne-Liège.\nVejen til Touren: Critérium du Dauphiné (samlet tredjeplads og 4 top 6-placeringer).\nGennem sin karriere har Romain Bardet næsten udelukkende leveret store resultater i bjergrige etapeløb, da de høje bjerge er det terræn, hvor den franske klatrer har sin helt klare force. Han er frygtelig på en enkeltstartscykel og langsom i en spurt, men efterhånden står det klart, at det ikke kun er på de opadstigende skråninger, Bardet kan brillere.\nDe sidste par år har han vist, at han blandt klassementsrytterne er den bedste nedkører, og blandt andet på etapen til Chambéry i fjor (hvor Richie Porte styrtede) stillede han sin fænomenale teknik til skue.\nI forhold til at køre på brosten, som er det helt store samtale forud for årets løb, har han erfaring fra 2014 og 2015, og særligt det andet år kom han ganske godt ud af mødet med det ujævne underlag. I foråret i år deltog han i Dwars door Vlaanderen uden at vise sig frem, men nogle uger forinden havde han chokeret ved at hjemkøre en andenplads i Strade Bianche, og hvis ikke Tiesj Benoot havde haft sin livsdag, kunne Bardet have taget sæsonens mest sensationelle sejr.\nKlassikersæsonen afsluttede han med en tredjeplads i Liège-Bastogne-Liège, og Bardet viste dermed, at hans palet er meget bredere end en ren klatrers.\nOptakten til Touren har som altid budt på Critérium du Dauphiné, og dette løb kan måske have givet anledning til panderynker. Det var ikke fordi Bardet kørte dårligt, men han var kun tredjestærkeste mand i et felt, der ikke talte de helt store favoritter til Touren, og blandt andet blev han sat til vægs af Geraint Thomas, der som udgangspunkt er hjælperytter for Chris Froome.\nDet kunne indikere, at Sky-maskinen bliver voldsomt svær at bide skeer med, og Bardet må i hvert fald håbe, at Froome selv har en betaling at skulle gøre for at have kørt Giro d’Italia.\nSkulle man kigge på styrker og svagheder hos favoritterne, er det umiddelbart svært at se Bardet køre på podiet igen, men det ville jeg også have sagt inden de to sidste Tours, hvor han alligevel har været stabiliteten selv og glimtvist formået at underholde med effektiv offensiv kørsel. Ruten tilgodeser ham, og holdet er stærkt, så det kunne sagtens ende med endnu en podieplads til franskmanden.\nTony Gallopin - afslutningsstærk klassikerrytter\nProfessionel siden: 2010\nAntal professionelle sejre: 11 (3 på WorldTour-niveau)\nHistorik i Touren: Ottende deltagelse. En dag i førertrøjen i 2014 og en etapesejr samme år. I 2015 holdt han sig i top 10 gennem Pyrenæerne, men knækkede i Alperne.\nStørste meritter: Sejr i Clásica San Sebastián (2013), etapesejr i Tour de France (2014), etapesejr i Paris-Nice (2015), fire top 10-placeringer i Paris-Nice, syvendeplads i Il Lombardia (2015) og sjette- og syvendeplads ved VM (2014 og 2015).\nVejen til Touren: Tour de l’Ain, GP de Plumelec-Morbihan, Boucles de l’Aulne og Critérium du Dauphiné.\nDet lignede en markant oprustning, da AG2R-La Mondiale forud for denne sæson skrev kontrakt med Tony Gallopin, der for første gang siden 2011 skulle trække i en trøje for et af hjemlandets cykelhold.\nI sine seks år i udlandet havde Gallopin etableret sig som en relativt stor stjerne, og særligt hans meritter fra 2014-Touren, hvor han både vandt en etape og fik en dag i førertrøjen (hvilket i disse dage er en ekstrem sjældenhed for en ikke decideret klassements-, enkeltstartsrytter eller sprinter), har hævet hans status i hjemlandet.\nGode præstationer i Paris-Nice og Clásica San Sebastián kan lægges dertil, og Gallopin lignede en gedigen forstærkning til holdet. Han startede også fint ud med at bryde forbandelsen og vinde Etoile de Bessèges efter tre andenpladser i træk, men siden har han ikke kunnet træde en bule i en blød hat.\nFor andet år i træk lagde han et enfoldigt fokus på brostensklassikerne, hvor han skulle være Oliver Naesens vigtigste hjælper, men det gik slet ikke, og 35.-pladsen i E3 Harelbeke (hvor han tidligere er blevet nummer 6), var det bedste resultat af et forår, hvor Naesen blev ladt helt i stikken af sin franske holdkammerat.\nDet er dog svært at konkludere, at det var satsningen på de forkerte løb, der gjorde udslaget, for andetsteds har Gallopin også været helt væk, og hans resultatliste er meget bekymrende læsning. Han plejer at være fornuftigt kørende i Touren (i 2015 kørte han endda et flot klassement i to tredjedele af løbet) og er trods alt blevet udvalgt til at deltage, så ledelsen må have tillid til, at han kan genfinde niveauet til juli.\nKan han det, vil han blive en værdifuld hjælper for Bardet i det meste terræn, og han ville endda kunne have øje på en god præstation på femte og sjette etape, men baseret på 2018-niveauet er det særdeles vanskeligt at forestille sig, at Gallopin vil kunne vinde sin anden etapesejr i år.\nAlexis Vuillermoz - manden til de stejle procenter\nProfessionel siden: 2013\nAntal professionelle sejre: 7 (1 på WorldTour-niveau)\nHistorik i Touren: Femte deltagelse. En etapesejr i 2015. De sidste to år er han blevet nummer 20 (i 2016) og 13 (i fjor).\nStørste meritter: Etapesejr i Tour de France, to gange vinder af GP de Plumelec-Morbihan, en gang samlet vinder af Tour du Limousin (2017). Sidste år blev han nummer 4 i Il Lombardia.\nVejen til Touren: GP de Plumelec-Morbihan (nummer 5), Critérium du Dauphiné (udgik efter anden etape på grund af et styrt) og La Route d’Occitanie.\nDet er muligt, at AG2R-La Mondiale satser entydigt på succes til Romain Bardet, og at der ikke er plads til meget andet for holdets øvrige ryttere, men Alexis Vuillermoz må alligevel forventes at få fri på sjette etape, der slutter på den famøse Mûr de Bretagne.\nHer overraskede han i 2015 med en etapesejr efter et angreb på det fladere stykke, hvor de fleste sad i rødt felt, og i år vil han forsøge at gentage det nummer.\nHan har ligesom Gallopin ikke været helt oppe at ringe i år, men det blev dog trods alt til en ottendeplads i Paris-Nice, mens han fik Tour-optakten forstyrret med et grimt styrt på anden etape af Critérium du Dauphiné. Det sendte ham ud af løbet, men heldigvis var der ingen brud, og Vuillermoz stod på startstregen i Route d’Occitanie en uge senere.\nHer brillerede han ikke, men der er fortsat et stykke tid til Touren, og den lille franskmand med den hurtige acceleration på stejle stigninger, der har givet ham tilnavnet Pikachu, og den bizarre vejrtrækningsteknik vil med al sandsynlighed være klar til for fjerde år i træk at spille en vital rolle i bjergene for Romain Bardet og måske selv køre en sekundær placering hjem igen.\nPierre Latour - fremtidig klassementsrytter\nProfessionel siden: 2015\nAntal professionelle sejre: 3 (1 på WorldTour-niveau)\nHistorik i Touren: Anden deltagelse. Han fik debut sidste år og lå længe i top 15, før han gik kold i Alperne og endte på 29.-pladsen.\nStørste meritter: Etapesejr i Vuelta a España i 2016 og fransk mester i enkeltstart i 2017. Tiendeplads i Il Lombardia 2016 og i år er han blevet nummer 8 i Romandiet Rundt, nummer 7 i Critérium du Dauphiné og nummer 3 i Catalonien Rundt.\nVejen til Touren: Critérium du Dauphiné (samlet syvendeplads og 3 top 10-placeringer).\nDer er fortsat ingen tvivl om, hvem der er chefen på AG2R-La Mondiale, men Pierre Latour er langsomt, men sikkert i færd med at etablere sig som en potentiel rival til Bardet.\nDenne sæson har været fremragende for Latour, der har kørt top 10 i tre store WorldTour-etapeløb (med en imponerende tredjeplads i Catalonien Rundt som højdepunktet), og det særligt interessante ved ham er, at han, modsat Bardet, er ganske dygtig på sin enkeltstartscykel. Således blev han sidste år fransk mester og vil i næste weekend forsøge at forsvare den titel.\nPå stigningerne leder han med sin lidelsesfulde stil tankerne hen på Chris Anker Sørensen, men man skal ikke lade sig narre: Latour kan sidde og rykke rundt med overkroppen på hele stigninger uden at blive sat (bare spørg Darwin Atapuma), og han vil sandsynligvis også i et vist omfang forsøge sig med et klassement i årets Tour.\nDet gjorde han allerede sidste år, hvor han 16 dage inde i løbet lå nummer 13, før han måtte strække gevær i Alperne. Det kan bringe ham ind i kampen om løbets ungdomstrøje, som han stadig har alderen til at kæmpe med om, men selvom holdet har udpeget ungdomskonkurrencen som et sekundært mål, handler alt i udgangspunktet om Bardet på AG2R-La Mondiale.\nAlexandre Geniez - tempo- og spurtstærk klatrer\nAntal professionelle sejre: 13 (2 på WorldTour-niveau)\nHistorik i Touren: Tredje deltagelse. Han har kun deltaget i 2013 og 2015, og ved den første deltagelse fik han en fjerdeplads på en bjergetape, der blev afgjort af et udbrud.\nStørste meritter: To etapesejre i Vuelta a España (2013 og 2016), sejr i Tre Valli Varesine (2017) og Tro-Bro Léon (2015), samlet nummer 9 (2015), 11 (2018) og 13 (2014) i Giro d’Italia.\nVejen til Touren: Pause siden Giroen.\nAlexandre Geniez har allerede én gang i år været med i klassementskampen i en Grand Tour, da han i Giroen blev nummer 11, hvilken han sneg sig til med solid og ubemærket kørsel. Han kunne som hovedregel ikke matche de bedste, men på de sidste par etaper steg han 5 placeringer i klassementet, da folk omkring ham faldt som fluer, og han selv holdt nogenlunde stand på Bardonecchia-etapen, hvor han var en af kun 12 ryttere, der tabte mindre end 10 minutter til Chris Froome.\nGeniez startede sæsonen med brask og bram ved først at vinde GP La Marseillaise og siden Tour La Provence, hvor han med prologsejren havde en god stime kørende: To løbsdage og to sejre. Det kom efter en god afslutning på 2017-sæsonen, hvor han vandt Tre Valli Varesine, men siden tabte franskmanden pusten en anelse og leverede et relativt anonymt forår.\nDet er svært at køre klassement i både Giro og Tour, men det skal Geniez heller ikke spekulere på, da han må være udset til at være rendyrket hjælperytter i La Grande Boucle, hvor han er en af mange ryttere, der kan give Bardet støtte i bjergene. Desværre er Geniez også kendt som en af de mest ustabile ryttere i feltet, og i lange perioder er han helt, helt væk. Man kan håbe, at det mønster ikke gentager sig efter en hård Giro.\nOliver Naesen - kommende brostensstjerne\nHistorik i Touren: Tredje deltagelse. Sidste år var han vital for Romain Bardet i i hvert fald en tilspidset sidevindssituation.\nStørste meritter: Belgisk mester i linjeløb (2017) og sejr i Bretagne Classic (2016). Top 10-placeringer i Omloop Het Nieuwsblad, Kuurne-Brussel-Kuurne, Dwars door Vlaanderen, E3 Harelbeke, Gent-Wevelgem, Eschborn Frankfurt og Paris-Tours. Fremtrædende præstationer i Flandern Rundt og Paris-Roubaix uden resultat.\nVejen til Touren: Tour of California og Critérium du Dauphiné (fjerdeplads på etape).\n24 år er en sen alder at blive professionel, og når det sker for et lille hold som Topsport Vlaanderen, er chancerne for den helt store fremtid små. Ikke desto mindre er det præcist sådan, det forholder sig med Oliver Naesen, der nu er at betragte som en af de bedste ryttere i feltet, hvilket han særligt sidste år beviste i forårsklassikerne med flere imponerende præstationer.\nI Touren sidste år var han Bardets vigtigste mand uden for bjergene, og den rolle vil den regerende belgiske mester påtage sig igen i år. Hvis han kørte for et andet hold, ville han helt sikkert have en personlig drøm om at vinde niende etape, men det er meget svært at forestille sig, at den loyale Naesen ikke skal guide Bardet gennem den etape.\nDet kommer han til at gøre med stor autoritet, og hans råstyrke må også forventes at komme holdet til gavn på holdtidskørslen, hvor de har flere stærke kort og ikke står så dårligt, som mange regner med.\nI Critérium du Dauphiné viste Naesen sig fint frem, og han sad med langt ind i finalerne, før han trillede op ad de afsluttende stigninger. Han virker derfor til at være, hvor han skal være, og han kan sagtens vise sig som Bardets vigtigste mand igen i år. Med et vægttab på fem kilo i forhold til forårsklassikerne burde han endda kunne gøre sig gældende også i ganske hårdt terræn.\nSilvan Dillier - alsidig schweizer\nProfessionel siden: 2014\nHistorik i Touren: Første deltagelse.\nStørste meritter: Etapesejr i Giro d’Italia (2017), andenplads i Paris-Roubaix (2018), samlet sejr i Route du Sud (2017), schweizisk mester i linjeløb (2017) og i enkeltstart (2015), dobbelt verdensmester i holdløb (2014 og 2015).\nVejen til Touren: Tour of California, GP Canton d’Argovie (nummer 9) og Schweiz Rundt.\nOliver Naesen skal i år ikke være ene mand om at påtage sig rollen som Bardet-støtte i fladlandet, da AG2R-La Mondiale har sikret sig Silvan Dillier forud for denne sæson. Dillier vandt sidste år det bjergrige Route du Sud, men det var efter absurde omstændigheder, og det er ikke i bjergene, at Dillier har sin force.\nDet har han i fladere terræn, og særligt på enkeltstartscyklen har han gjort sig bemærket. En plads på holdet til BMC’s verdensmesterskaber i 2014 og 2015 vidner om enorm kvalitet i disciplinen, og på brostenene kommer han også til at blive vigtig for Bardet.\nDet var ellers ikke et område, hvor han havde gjort sig voldsomt bemærket før i år - først og fremmest fordi han hos BMC agerede trækdyr for Greg Van Avermaet - men igen viste det sig, at det ikke er dumt at sidde med i morgenudbruddet i Paris-Roubaix, for Dillier havde kræfterne til at følge Peter Sagan, da verdensmesteren kom frem til udbruddet, og derfra arbejdede de sammen hele vejen til mål, hvor Dillier trods sin fortid som banerytter kom til kort i spurten.\nAxel Domont - hjælperytter\nAntal professionelle sejre: 1 (ingen på WorldTour-niveau)\nHistorik i Touren: Anden deltagelse. Han fik debut sidste år i rollen som hjælperytter.\nStørste meritter: Etapesejr i Circuit Cycliste Sarthe (2014). Andenplads på etape i Vuelta a España (2016).\nVejen til Touren: Critérium du Dauphiné.\nEfter vanlige AG2R-La Mondiale-standarder er der voldsomt meget stjernestøv over årets trup, men en enkelt rytter skiller sig ud ved ikke for alvor at have gjort sig bemærket på egen hånd.\nAxel Domont har været i stalden hos det franske hold siden 2013, men han har affundet sig med en rolle som hjælperytter. Det har belønnet sig i en Tour-debut i 2017 og genvalg til truppen i 2018. Det er i bjergene, Domont er bedst, og i 2016 var han tæt på en etapesejr i Vueltaen, men måtte se sig besejret af Sergey Lagutin i en udbrudsfinale. En lignende chance kommer næppe i årets Tour, selvom han er kendt som en utrættelig angriber, der aldrig misser en chance for at vise sig frem, når muligheden en sjælden gang byder sig.\nTour Down Under-analyse: Dårlig form, Sagan? »\nTour Down Under-analyse: Gentager historien sig, Richie? »


Læserfortælling | Ude og Hjemme\nFredag, 29. marts 2019 - 8:10 - af: Nina Ebbesen, Foto: Panthermedia.\nIkke den sportslige type\nMin veninde, Bente, og jeg, der er midt i 50’erne og begge single, vidste udmærket, at vi burde tage os sammen til at røre os mere. Hver gang vi var sammen, talte vi om, at det virkelig var for dårligt, at vi ikke fik nogen motion.\nDet var bare lidt svært, syntes vi, når man havde lang transport til job og blev nødt til at tage bilen. Og efter en lang arbejdsdag med stillesiddende kontorarbejde havde vi kun energi til at køre hjem, ordne det praktiske og så slappe af i sofaen.\nHvis vi endelig skulle dyrke motion, kunne vi ikke komme på, hvad det skulle være, for ingen af os havde nogensinde været den sportslige type.\nVi kunne ikke se os selv begynde til håndbold eller badminton – og slet ikke ligge og svede i et fitnesscenter. Et andet problem var, at vi kun havde god tid til det i weekenden.\nEn dag, hvor vi som sædvanlig luftede vores dårlige samvittighed over for hinanden, kom jeg på en idé. I stedet for at gå til noget, hvorfor begyndte vi så ikke bare at gå tur sammen? Vi kunne for eksempel forpligte os til at mødes fast hver søndag formiddag og gå 10.000 skridt.\nBente var ikke afvisende, men mente, at hvis vi bare gik den samme tur hver søndag, ville det hurtigt blive kedeligt. Hun foreslog, at vi skiftedes til at vælge en rute på den betingelse, at vi ikke havde gået den før, og det var jeg enig i. Og så gav vi hinanden hånden på, at nu skulle det være.\nØmme ben og farve i kinderne\nDa jeg vågnede den første søndag, var det til en våd og grå morgen. Jeg fortrød allerede og havde lyst til at blive liggende under dynen med min morgenkaffe. Men nej – nu havde jeg aftalt med Bente, at vi skulle gå rundt om mosen, som jeg havde bestemt, og jeg blev nødt til at trække i regntøj og vandresko.\nDa vi mødtes kl. 10, så hun nu heller ikke begejstret ud. Vi satte skridttælleren til, og så begyndte vi at trave, mens vi talte om, hvor længe det mon tog, før vi kunne gå hjem i tørvejr igen.\nDet silede ned med regn, og vi blev nødt til at gå raskt til for at holde varmen. Det her var nok den mest tåbelige idé i mands minde.\nEfter 5.000 skridt satte vi os på en bænk for at hvile benene. Jeg havde varm kaffe med i termokanden og skænkede op. Lige så langsomt begyndte vi at vågne.\nDa vi efter yderligere 5.000 skridt var nået hele vejen rundt om mosen, havde vi godt nok ømme ben, men også fået farve i kinderne og var meget stolte over os selv.\nMandag morgen var jeg fuld af en helt anden energi, end jeg plejede at have. Nu var jeg spændt på, hvilken rute Bente ville overraske mig med den kommmende søndag. I mellemtiden havde vi fået en anden veninde med på idéen, og det hjalp, at vi nu var tre til at holde gejsten oppe.\nLæs også: Din hjerne elsker en gåtur\nBente valgte, at vi skulle gå en lang tur på stranden, og denne gang var det en ren fornøjelse. Himlen var blå, og solen skinnede, mens vi gik der langs vandkanten og sludrede og samlede sten og muslinger. Det var så hyggeligt, at vi næsten glemte at holde øje med skridttælleren.\nEfter nogle timer, hvor vi havde nået 10.000 skridt, satte vi os på havnen og spiste en velfortjent is. Der sad vi så med røde kinder og ømme ben, men uden dårlig samvittighed.\nMotion og nye oplevelser\nDet er i dag et år siden, og vi skiftes stadig til at vælge en ny rute hver søndag. Udfordringen er ikke længere at gå 10.000 skridt, for vi ender ofte med at gå mange flere, uden at vi overhovedet skæver til skridttælleren længere. Sporten er derimod at blive ved med at få nye oplevelser sammen.\nVi har ikke bare lært vores nærområde meget bedre at kende, vi tager også bilen og kører længere væk for at trave rundt på steder, hvor vi aldrig har været før. Målet er egentlig underordnet, det er mere, hvad vi sammen går og oplever undervejs.\nHvis man ligesom os har svært ved at tage det første skridt til at komme i gang med at røre sig, kan vi varmt anbefale, at man følger i vores fodspor.


Sommerhus - 6 personer - Marsvej - Begtrup Vig - 8420 - Knebel - 090-40948 - SommerhuseDanmark.dk\nSommerhus med god beliggenhed i Begtrup Vig. Sommerhuset rummer alt for jer der stiller store krav til sommerhuset. Fra grunden er der havkig og fra den store terrasse vil I kunne høre havets brusen og bølgerne på stranden. Efter en tur på den børnevenlige strand kan der slappes af i den infrarøde sauna eller måske en tur i spabadet for at blive løsnet godt op. Sommerhuset har store vinduer med godt lysindfald og stor stue i forbindelse med åbent køkken. Alle værelser er lyse og har gode senge. Fra terrassen er der også havkig, så denne kan nydes mens der grilles på de lune sommeraftner. Udlejes ikke til ungdomsgrupper.


Lost River Gorge and Boulder Caves (Woodstock, NH) - anmeldelser\nRestauranter i nærheden af Lost River Gorge and Boulder Caves\nAktiviteter i nærheden af Lost River Gorge and Boulder Caves\nLost River Gorge and Boulder Caves anmeldelser, Woodstock\nNr. 1 af 8 aktiviteter i Woodstock\nAltid et must!!\nVi elsker det Mistede River Gorge, det er en vidunderlig vandretur med masser af huler til at udforske, men også en Boardwalk hvis huler er ikke noget for dig. Det er dog en god idé for mange trapper, så ikke nogen med begrænsninger. De har...også en ordentlig gave butikker og opholdsområde med snacks før eller efter din gang.Mere\nNye stier/board gåture\nJeg tog min søn her med en Groupon. Jeg havde været her 10 år siden, og havde ikke klar over, at de havde fået udvidet. Min søn elsker dette 'vandretur'. Har en fantastisk udsigt og ekspansion områder lader dig gå mellem træerne. Der er virkelig...cool, men hvis du har en frygt for alle huler var åbne pas på pladsen er trang. Temp. er også meget køligere så måske bringe en sweatshirt/andet lag. Vær klar til at bestige masser af trapper, jeg mener masser af trapper. Det tog os en time, men min søn bevægelser og stopper ikke at tage i udsigt. Personalet er høfligt, stort gavebutik. Absolut anbefalelsesværdigt!Mere\nUhøfligt, Ufølsom personale\nPersonalet var ganske uforskammet og uvenlig. De var mere interesseret i at snakke med hinanden, og fik os til at føle, som om vi var at afbryde dem. Vi ankom med 1 . 25 Timer for at se denne seværdighed. Vi overhørte en medarbejder fortæller...en anden gæst det kan tage 1 . 5 Timer for at se det. Jeg spurgte, hvad ville der ske, hvis vi var i midten af det på at lukke. Kunne vi vende tilbage? Han sagde, at det ville være bedre at afslutte, men personalet ville være der til at starte shooing folk ud i ca. 30 minutter - næsten en time før lukker. Vi var faktisk at vide, " Du kan gå videre - så længe du kender - og ikke har noget imod nogen shooing dig ud hele vejen. " Hvem vil være okay med det? Der står, at den til en kunde? De har tabt 7 betalende kunder. Vi forlod stedet er aldrig at komme tilbage! Vi valgte den Flume Gorge - lige op ad vejen, og det var fantastisk. Også, Polar huler er næsten den samme attraktion og ikke så langt væk.Mere\nVi kommer her næsten hvert år, og vi elsker det! Alle super søde og den øvelse er fantastisk! Lol. Min søn var helt vild med det, da han var lidt, og den bliver børn og familier som vi ser, at der alle elsker det også!...Stor gave shop og snackbarMere\nStrandpromenader var meget cool, fantastisk udsigt. Stramt lønnedgang er valgfrit for dem bange for små huler.\nMistede River Gorge og Boulder huler var tonsvis af sjov for min familie. Vi tog vores 13-årige datter og hun havde en fantastisk tid. Der er en masse trapper og så det er ikke et sted for over claustrophobics eller acrophobics. Ellers er det fantastisk...flot, vandet vælter og der var næsten ingen andre i nærheden, som gav os mulighed for at tage vores tid. Min datter og jeg var helt vild med citron presse og hule. Det får dim i hulerne så lidt kan være nyttige fakkel.Mere\nKommet her siden, jeg var barn ....\nDette sted er fantastisk. . . . Der er så meget at se og gøre for hele familien uanset om du blot ønsker at gå den betagende gangbroer eller du ønsker at udforske hulerne. Dette er et sted, som hvis du kommer til at udforske...vil du få BESKIDTE og våde. Sørg for at du har den bedste tøj på dette. Det var ikke så tiltalende den dag, vi tog selv om vi løb ind i et par fyre som arbejder langs sporet som var fantastisk til at tale med mennesker, der sælger billetter, fortalte os om, hvad det er, da de rydder sne og få alt klar. Vi er altid køre 3 timer ud af vores måde at besøge, når vi er på østkysten fordi dette sted er det værd. Mine børn altid spørger til at gå her.Mere\nDejligt familie sjov\nDet var et godt sted at vi nød virkelig når vi boede på Woodstock Inn. Mine børn var vilde med det, og jeg kunne godt lide at gå en tur og smukke omgivelser.\nVi havde en god tid her på Lost-floden. ! Indrømmet, vi havde ikke har meget høje forventninger - vi burde skamme os. ! ! Vi var 2 voksne følelse af børn igen - fantastisk. !\nVi tilbragte en herlig morgen at udforske havde mistet-floden. Den massive glaciale klippeblokke er imponerende. Den udvikling og konstruktion af strandpromenader er fantastisk. Floden var stærkt strømmende vandfald og pools var så smuk. Vandet var krystalklart!\nFå hurtige svar fra personale og tidligere besøgende på Lost River Gorge and Boulder Caves.


Scope - Collateral\nI 12 år har Max ernæret sig som taxichauffør. Et stille og roligt job indtil lejemorderen Vincent kaprer bilen. Vincent er i byen for at udrydde en række vidner i forbindelse med en narkosag, og tvinger Max til at køre sig rundt i byen. Imens er både politiet og FBI ved at komme på sporet af den skrupelløse morder og hans chauffør.\nMand i lufthavn\n"...det er blevet en blændende flot filmatisering af vores nattemareridt i storbyformat..." - Bettina Heltberg\n"...intens underholdning det meste af taxa-turen." - Ann Lind Andersen\n"...besættende drama, der "skjuler" sine mange, mange kvaliteter bag en genrefilms ydmyge facon." - Per Calum\n"Collateral er en ritualistisk thriller, men den er stilfuld og underholder ekstremt. " - Bo Green Jensen\n"...underholdende og seværdigt, men kan ikke måle sig med Michael Manns bedste film..." - Christian Monggaard\n"...lever og ånder...først og fremmest af de smukke atmosfæreladede, neonglinsende nattebilleder fra et betændt Los Angeles..." - Henrik Queitsch\n"Tom Cruise er tilbage på toppen. Ja, faktisk har manden aldrig været bedre." - Henning Høeg\n"Det her er dyr amerikansk metervare af den slags, der ser rigtig godt ud, men ikke har for fem cent indhold." - Søren Høy\n"Colleteral er en visuel nydelse, skudt digitalt og vel nok et af de smukkeste natteportrætter af Los Angeles på film." - Frederik Asschenfeldt Vandrup\nMartin Lindahl Jensen\nEn taxa tur med Tom Cruise i natten\nCollateral er en spænde film med gode kulisser brillian action og eminent skuespil af både Tom Cruise og Jamie Fox. Desværre kan filmen godt gå hen og blive en lille smule kedelig mest fordi at det meste af tiden i filmen foregår i en lille bitte taxa med spændene dialog mellem Foxx og Cruise misfor ... Læs anmeldelsen\nYou Are Screwing With My Work\nDa en af mine venner, der arbejder som taxachauffør sagde at man aldrig kunne vide sig sikker på hvem man møder i byens natteliv som taxachauffør fik jeg lyst til at anmelde Michael Manns intense storbythriller om lejemorderen Vincent og og taxachaufføren Max der mødes under ganske normale omstændig ... Læs anmeldelsen\nSpændende Thriller fortalt af Michael Mann\nCollateral er en særdeles spændende thriller, da jeg satte den ind i Dvd afspilleren bed jeg mig selv i læben og stirrede intenst på skærmen lige fra starten, den fanger virkelig godt med dens sindsyg spændende psykologiske stemning, jeg mener at Tom Cruise spiller suverænt i rolllen som Vincent "L ... Læs anmeldelsen\nFaktisk var det langt fra imponeret jeg gik fra den overvurderede ”Heat”. De fleste folk har rost den til vilden sky, og jeg sad tilbage med en tør fornemmelse. Derfor var det ikke med fantastisk høje forventninger jeg så ”Collateral”. Og hvad fik man ud af det? Man fik en fantastisk psykologisk thr ... Læs anmeldelsen\nså bliver det ikk bedre!\nJeg synes det er en fed idé at sætte tom cruise sammen med jamie foxx. Også det med hele taxi-dilemmaet.\nsuper go film ville se den 1000 gange hvis jeg kunne.\nkort sagt WoWse den


Fællesskabet og den enkelte\nDette hellige evangelium skriver evangelisten Lukas::\nVi lever i et samfund med en utrolig stor personlig frihed. Denne personlige frihed er oppe på et niveau som aldrig tidligere har eksisteret i menneskers historie, og som ikke eksisterer ret mange andre steder. Her hos os må man alting. Man må gå i præcis det tøj man har lyst til, man må klippe eller farve sit hår eller rage det af som man har lyst til. Man kan skrive og sige hvad man har lyst til, man må gifte sig eller flytte sammen med hvem man har lyst til, altså hvis den anden også har lyst. Vi må læse de bøger og blade vi vil og se de film vi har lyst til, også selv om både bladene og filmene skulle være skadelige eller underlødige.\nDer er endog frihed her hos os til at være direkte og bevidst asocial, og det gælder i begge ender af skalaen: i den fine ende hvor man på alverdens smarte måder kan snyde samfundet, f.eks. ved fondsdannelser eller ved at tømme en fabrik for værdier og efterlade en fabriksgrund med giftigt affald som samfundet så skal betale for at få ryddet op, mens man selv sidder i udlandet med hele fortjenesten. Og i den nederste ende af skalaen hvor man også har lov at være asocial og leve af sort arbejde eller af lave småfiduser. Ja, man har endog så stor en personlig frihed at man har lov at gå i hundene hvis man har lyst til det.\nLige for en sikkerheds skyld: det vi taler om, er den personlige frihed, altså hvad man har lyst til. Det har ikke noget at gøre med dem der går i stykker fordi de bliver ofre for dette lyst—system, og det gælder heller ikke for dem der går i hundene fordi de ikke har andre steder at gå hen.\nDenne personlige frihed er øget bare i den tid vi kan huske tilbage. Vore børn vokser op med denne personlige frihed som den selvfølgeligste ting af verden, og den er efterhånden så indgroet at vi anser den for en menneskeret.\nNår vi derfor hører Jesu lignelse om det fortabte får, så er vi straks med: det drejer sig om det ene får. Og ligeså med lignelsen om mønten der er blevet væk. Disse lignelser passer så fint til hele vores normale måde at tænke på, man skal tænke på den enkelte, på lille mig, dét er udgangspunktet for hele vores moderne kultur i dette land. Vores kultur er individualistisk: personlig frihed, personlig ejendomsret, personlig ret til at gøre hvad vi har lyst til, det er normalt, det er rigtigt for os.\nSådan har det ikke altid været, vi skal ikke mere end 100 år tilbage i vores danske historie før vi støder på en helt anden forståelse af samfund og kultur; og i store dele af vores moderne verden er denne personlige frihed ganske ukendt. Nu skal vi ikke fortabe os i at nævne fordele og ulemper ved denne personlige frihed i forskellige kulturer, men vi vil nøjes med at konstatere at den personlige frihed og denne umådeholdne vægtlæggen på den enkelte ikke fandtes på Jesu tid. Samfundet på Jesu tid var et samfund som var bestemt af en kollektiv tankegang, en fællesskabs—tænkning. Helheden, folket, var det første og det vigtigste, politisk og religiøst. Der var nogle ganske få som bestemte over alle de andre, kejseren, kongen eller fyrsten, der var ikke noget der hed personlig frihed. Hvis en enkelt faldt udenfor fællesskabet, udenfor det normale, så blev han eller hun stødt ud. Hvis man blev spedalsk, så blev man stødt ud af samfundet. Og man havde endda en samlebetegnelse for alle disse skæve eller unormale eller udstødte, de var syndere.\nDet var et hårdt og ubarmhjertigt system. Jesus så det og mærkede det selv, og han fik øje på det store, afgørende problem: hvordan bliver der plads til den udstødte, den enkelte vildfarne, den syge, den skæve, den originale, den svage? Dét var det store problem dengang: den enkelte. Hvordan bliver der plads til det lille Gud—billedlige kunstværk som det enkelte menneske er, hver enkelt, hver lille forskræmt, forhutlet, lidende og levende sjæl? Dét var det problem Jesus kæmpede med, og efter ham Paulus. Også i forhold til Gud og Guds Rige: hvordan bliver der plads til den enkelte i Guds Rige? Og det var selvfølgelig derfor at alle udstødte, alle toldere og syndere, holdt sig nær til Jesus for at høre ham.\nMen i dag, da har vi det modsatte problem: vort problem er fællesskabet, helheden. Hvor er fællesskabet blevet af, hvor er helheden blevet af, hvordan laver man et fællesskab, hvordan lever man i et fællesskab? Det gælder over det hele, på det store plan som et fællesskab på denne klode, som fællesskab i en nation, et folk, en bydel, en gade, og på det lille plan, som familie, som ægtefæller, som mor og far og børn og venner? Og ... som kirke, som menighed? Der er masser af plads til den enkelte, man kan komme, og man kan gå, man kan blive væk\nDét som for Jesus og hans samtid var så selvfølgeligt, er ikke en selvfølge i dag. Jesus bekymrede sig om den ene % får der var mistet, én procent!, den ene procent der manglede i fællesskabet. Og den ene drakme som var blevet væk.\nVi har næsten det modsatte forhold: det store flertal er spredt for alle vinde. Mennesker i dag lever alene, enten de nu svømmer ovenpå alene, eller de går til grunde alene. Fællesskabet er vor tids og vort livs store problem. Derfor kan vi godt høre disse lignelser, men vi kan egentlig ikke bruge dem til ret meget, for vi mangler den helt selvfølgelige forudsætning for det tabte får: fællesskabet. Der var et fællesskab som hyrden kunne forlade; der var en flok han kunne gå ud fra, og hvor der manglede blot én procent, ét får, som han så kunne bringe tilbage til fællesskabet, flokken, sammenhængen.\nJesus viste med hele sit liv, i ord og handling, at frelse er det modsatte af det som mennesker fortabes i. Og altid på en konkret, kontant måde: hvis mennesker var sultne, gav han dem mad; hvis mennesker var syge, helbredte han dem; hvis mennesker var udenfor fællesskabet, tilbød han dem samvær, måltids— og livsfællesskab.\nHvis vi som kirke og menighed skal høre evangeliets gode budskab om frelse for mennesker i dag, så ligger der en påtrængende opgave i at gøre det modsatte af den individualistiske kultur vi er omgivet og præget af. Evangeliet om Guds Rige er altid og har altid været et modspil til de kræfter som gør mennesker til ofre.\nDengang, da Jesus fortalte disse lignelser, var helheden, fællesskabet, kollektiviteten, det selvfølgelige og det som kunne true og kue og udelukke det enkelte lille menneske. Nu har vi den modsatte trussel: i dag bliver mennesker ofre for individualismen, selvtilstrækkeligheden, de nemme politiske idéer om at enhver klarer sit, enhver er sin egen lykkes smed. Det modsatte i dag er fællesskab! Guds mennesker, vi mennesker, er skabt til fællesskab, til helhed, til samvær, til menighed, og kun i fællesskabet kan den enkelte vokse og udvikles og trives og lykkes i troen, håbet og kærligheden.\nDerfor er også det første der møder et nyt menneske i kirken — dåben! Det nye lille meneske bekræftes i at høre med til fællesskabet, som en kvist på et træ eller et lem på et legeme. Her er der plads til hver enkelt med alle de særpræg og evner eller mangler man kan tænke sig. Men fællesskabet er altså først, det er dét vi kan lære af evangeliet til i dag.


Svitzer | lex.dk – Den Store Danske\nSvitzer, A/S Em. Z. Svitzer Bjergnings Enterprise, virksomhed stiftet 1833 af tømmerhandler Emil Zeuthen Svitzer og styrmand Larsen som den første danske bjergningsvirksomhed. I 1860 blev den første bjergningsdamper anskaffet, og virkefeltet udvidet til Skandinavien og siden til Atlanterhavet, Middelhavet og Fjernøsten. I 1872 blev virksomheden omdannet til et aktieselskab med C.F. Tietgen som formand. I 1990'erne udførte virksomheden opgaver som bjergning, dykning, bugsering samt pumpning, sprængning mv. ved udnyttelse af råstoffer i havbunden foruden udlægning af kabler og lægtertransport.\nSelskabet købte i 1999 det svenske Röda Bolaget og i 2001 det nederlandske Wijsmuller Groep Holdings bjergnings- og bugseringsvirksomhed, hvorefter det ændrede navn til SvitzerWijsmuller. Virksomheden omfatter 430 skibe og 4000 medarbejdere i 40 lande (2017) og opererer inden for bjergnings-, rednings- og bugseringsvirksomhed. Selskabet, som er medlem af Mærsk Gruppen, er en af verdens største inden for sit aktivitetsfelt.\nVil du citere denne artikel? Kopier denne tekst og indsæt den i din litteraturliste: Petersen, Holger Munchaus; Dietrich, Ove W.: Svitzer i Den Store Danske på lex.dk. Hentet fra https://denstoredanske.lex.dk/Svitzer\nMagstræde 17-19 og Nybrogade 30, København: opdateret af Thea Martoft for 3 minutter siden\nPolen: opdateret af Alma Guldberg Ravn (lex.dk) for 5 minutter siden


Olieskift i 8751 Gedved – Se alle værksteder her\nLeder du efter hjælp til olieskift i Gedved? Så er du kommet til det rette sted. Vi har samlet adskillige værksteder ét sted, så du hurtigt kan danne dig et overblik over mulighederne.\nVi hjælper dig med at finde det helt rette værksted til olieskift i Region Midtjylland og i nærheden af 8751 Gedved. Vi har en række gode af slagsen i Horsens Kommune, så det burde ikke være noget problem.\nEn masse internet varehuse yder på nuværende tidspunkt flere former for levering. En af de mest almindelige er i dag at få leveret til et udleveringssted, fordi du på den måde nemt kan hente varerne når det passer ind i din kalender. Muligheden er nemlig i høj grad overkommelig, og typisk tillige den mest prisbevidste leveringsløsning.\nDu kan tillige prøve at bestille produkterne til levering til din lejlighed eller hus eller til dit arbejdes adresse. Metoden viser sig undertiden en anelse dyrere, men ligeledes rigtig smart. Den mest betalelige løsning af Olieskift i Gedved er uden tvivl at hente produkterne selv, men den mulighed er betinget af at du har bopæl nærved Olieskift i Gedved online shoppens arbejdslager.\nFragtperioden er selvfølgelig ultra afgørende om man står og skal bruge varen omgående, og af den grund er det tydeligvis passende at man studerer leveringstidspunktet ved den vedkommende vare.\nTemmelig mange Olieskift i Gedved e-firmaer i Danmark tilsiger levering efter en enkelt hverdag på en række varenumre, som imidlertid antager at transaktionen gennemføres forud for et givent klokkeslæt, så at de højst sandsynligt kan nå at få Olieskift i Gedved klargjort forinden de logistikansatte har fri.\nEnkelte online shops tilbyder levering uden omkostninger, men i mange tilfælde er det under forudsætning af at der erhverves for en bestemt pris. Derudover skulle man tage den mest betalelige leveringsudgave, som tit – uanset om du er i Hørsholm, Nørresundby eller Billund – vil være at få dem til at levere ordren til en pakkeshop.\nDet er ret så overkommeligt for almindelige mennesker at sammenholde priser på Olieskift i Gedved hos flere online firmaer, og følgelig har flere webbutikker været presset til at at presse salgsværdien på specielt deres bedst i test produkter – til babyer og børn, lige så vel som til herrer og damer – eftertrykkeligt, og endda nogle gange præstere fragtfri levering.\nTrods dette kan det alligevel være smart at prøve nogle enkelte internet forhandlere efter Olieskift i Gedved rabat forinden du gennemfører din bestilling, således at du er sikret at modtage den mest attraktive pris.\nMan bør ikke desto mindre være klar over, at hvis en netshop frembyder Olieskift i Gedved til en udsalgspris der kan ses som uhørt tiltalende, kan det for det meste være et symbol på en uærlig netshop. Køb med gængse betalingskort er på den anden side en del af en orden, hvilket værner køberen overfor falske internet outlets.\nVi går generelt ind for betalinger med kort eller betalinger med mobilen. Som en anden løsning burde du vælge en løsning på afbetaling fra fx ViaBill, når du efterspørger at afbetale beløbet over en længere periode.\nFør nogen køber Olieskift i Gedved på en e-shop burde de helt sikkert betragte deres forretningsaftale, det er dog tit ikke super interessant.\nAlternativet kunne være at efterse hvorvidt internet forhandleren er verificeret af e-mærket, hvilket skulle være en tilkendegivelse af at online webshoppen adlyder den officielle danske lovgivning, og at internet firmaet nu og da kigges til af fagmænd som er inde i de gældende regulativer. Desuden giver det dig chance for støtte, såfremt du får dilemmaer i processen med din ordre.\nDertil anbefaler vi at køberen er opmærksom på de mest betydningsfulde betingelser der er gældende for bestillingen, som for eksempel hvilken byttepolitik på Olieskift i Gedved netshoppen benytter. På grund af dette er det tilmed essesentielt, at man stadig bevarer ens kvitteringsmail, således man senere kan eftervise sit køb, om du shopper til en dame eller herre.\nTrustpilot yder nogle stabile muligheder for at finde ud af en stor gruppe tidligere forbrugeres iagttagelser og derved kan det anbefales, at du iagttager online webshoppens Olieskift i Gedved omtaler inden du placerer din ordre.\nFacebook resulterer i på samme måde relativt fantastiske genveje til at få kendskab til e-forhandlerens troværdighed. Tilmed er der en række e-shops som tilbyder folk at registrere en kritik af virksomhedens service, som ydermere burde udnyttes til at få et indtryk af tidligere kunders oplevelser.\nDenne side er finansieret af reklameindtægter. Vi arbejder tæt sammen med massevis af online outlets i form af at vi præsenterer deres produkter, og høster honorar hvis vores brugere gennemfører en bestilling.\nInformationer omkring Olieskift i Gedved og internet webshops understøttes fra tid til anden, men der tages ikke ansvar for modifikationer der kan være realiseret efter at vi sidste gang opdaterede websitets oplysninger.


Bambox - undertøjsabonnement med 40% rabat i forhold til normalprisen\nPå Bambox.dk får du nu mulighed for at tilmelde dig et t-shirt- og undertøjsabonnement, hvor produkterne er skønne og meget lækre undertøjsprodukter i bambus og i meget høj kvalitet. Du bestemmer selv hvor meget du vil have leveret pr. gang, det handler kun om størrelsen på din abonnementspakke eller boks.\nDu binder dig ikke for noget, men kan til en hver tid opsige til mellemværende med bambox.dk, og du betaler kun for det leverede. Du vil kunne spare op i mod 40 procent på varerne ved at være tilmeldt deres abonnementsordning frem for at køber produkterne i butikker.\nDet er nemt og bekvemt med bambus\nNår du har et abonnement hos bambox.dk, kan du nemt skifte det fra et til et andet. På den måde kan du i perioder styre at få lidt mere undertøj – for eksempel i kolde perioder. Alle har en profil som man kan administrere og ændre, hvis behovet opstår.\nUndertøj og sokker i bambus er for både mænd og kvinder, og begge køn vil have stor fordel af de lækre og behagelige stoffer, som både er bløde og meget holdbare. Bambus er kendt for at holde en fin pasform, og ikke lader for eksempel vask ødelægge formen.\nBilligste pris for Bambox: 102 kr. per kasse\nGå til Bambox\nJeg har haft abonnement hos Bambox af flere omgange. Produkterne er virkelig gode og jeg er imponeret over at jeg bare kunne opsige mit abonnement uden varsel, jeg ringede bare ind til dem så fixede de det uden spørgsmål. Jeg kan kun anbefale Bambox.dk